L 88/4 Az Európai Unió Hivatalos Lapja 2015.4.1. A BIZOTTSÁG (EU) 2015/538 RENDELETE (2015. március 31.) az 1333/2008/EK európai parlamenti és tanácsi rendelet II. mellékletének a benzoesav — benzoátok (E 210-213) sós lében tartósított főtt garnélarákokban való használata tekintetében történő módosításáról (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (!) és különösen annak 10. cikke (3) bekezdésére, mivel: (1) — Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanya- gok uniós jegyzékét és felhasználásuk feltételeit. (2) —A szóban forgó jegyzék naprakésszé tétele az 1331/2008/EK európai parlamenti és tanácsi rendelet () 3. cikkének (1) bekezdésében említett egységes eljárás révén, a Bizottság kezdeményezésére vagy pedig kérelemre történhet. (3) — A Danish Seafood Association (dán tengeri halászati szövetség) kérelmet nyújtott be az élelmiszer-adalékanyagok uniós jegyzékének módosítása iránt annak érdekében, hogy növeljék a benzoesavnak — benzoátoknak (E 210-213) a sós lében tartósított főtt garnélarákokban megengedett legnagyobb mértékét. (44 — Az 1333/2008/EK rendelet II. melléklete 2 000 mg/kg-ban állapítja meg a féltartós halban és halászati termékekben, többek között a rákfélékben, a puhatestűekben, a surimiben és a hal-/rákpástétomban, valamint a főtt rákfélékben és puhatestűekben felhasznált szorbinsavra — szorbátokra és benzoesavra — benzoátokra (E 200— 213) vonatkozó megengedett legnagyobb mértéket. A benzoesav — benzoátok (E 210-213) főtt rákfélékben és puhatestűekben megengedett legnagyobb mértéke pedig 1 000 mgj/kg. (5) — Ennek a megengedett legnagyobb mértéknek elegendőnek kell lennie ahhoz, hogy gátolja a Listeria monocvtogenes szaporodását az 5—8 "C közötti hőmérsékletre hűtött, 5,6—5,7 pH értékű főtt és sós lében tartósított garnélará- kokban. Azonban már a tartósítási feltételek kismértékű változása is a Listeria monocytogenes szaporodásához vezethet. A Dán Műszaki Egyetemen matematikai prediktív módszert fejlesztettek ki annak meghatározására, hogy a benzoesav — benzoát (E 210-213) mekkora koncentrációja szükséges (). A szóban forgó modell szerint az E 210-213 1 000 mg/kg koncentrációja nem elegendő ahhoz, hogy megakadályozza a Listeria monocvtogenes szaporodását az 5,8 pH értékű, sós lében tartósított garnélarákokban. Mind a modell, mind a vizsgálatok azt mutatják, hogy a Listeria monocvtogenes garnélarákokban való szaporodásának megelőzése érdekében a benzoesavat — benzoátokat (E 210-213) és a szorbinsavat — szorbátokat (E 200-—203) 1 500 mg/ke, illetve 500 mg/kg koncentrációban kell együtt alkalmazni. (6) — A zoonózisok, a zoonózis-kórokozók és az élelmiszer-eredetű megbetegedések 2012. évi tendenciáiról és forrásairól szóló jelentésében () az Európai Élelmiszerbiztonsági Hatóság (a továbbiakban: Hatóság) arra a következtetésre jutott, hogy 2011-hez képest enyhén növekedett a listeriosis okozta emberi megbetegedések száma, és 2012-ben 1 642 esetben jelentettek emberi megbetegedést. A 2008—2012 közötti időszakban statiszti- kailag szignifikánsan növekvő tendencia volt megfigyelhető az Unióban, noha a növekedés — a szezonális ingadozások mellett — lassú volt. A korábbi évekhez hasonlóan ezen eseteket magas halálozási arány (17,8 96) jellemezte. 2012-ben 18 tagállam összesen 198 listeriosis miatti halálesetről számolt be; 2006 óta ez volt a legtöbb halálos kimenetelű eset. A kiskereskedelmi értékesítés helyén a fogyasztásra kész élelmiszerekben ritkán mutatták ki a Listeria monocytogenest a jogszabályban meghatározott biztonsági határérték feletti mértékben. Az ezen határértéket túllépő minták leggyakrabban a halászati termékek köréből kerültek ki. () HLL 354., 2008.12.31., 16. o. () Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. 0.). () http://sssp.dtuagua.dk () Az Európai Unió összefoglaló jelentése a zoonózisok, a zoonózis-kórokozók és az élelmiszer-eredetű megbetegedések 2012. évi tenden- ciáiról és forrásairól (EFSA Journal 2014;12(2):3547), http://www.efsa.europa.eu/enfefsajournal/doc/3547.pdf